Publication: Magyar Közlöny
Issue: MK-2011-88 (Year: 2011, Number: 88)
Era: contemporary
Section: 2011. évi CXII. törvény
Paragraph Index: 784

(3) A pert az igény elutasításának közlésétõl, a határidõ eredménytelen elteltétõl, illetve a költségtérítés megfizetésére vonatkozó határidõ lejártától számított harminc napon belül kell megindítani az igényt elutasító közfeladatot ellátó szerv ellen. Ha az igény elutasítása, nem teljesítése vagy a másolat készítéséért megállapított költségtérítés összege miatt az igénylõ a Hatóság vizsgálatának kezdeményezése érdekében a Hatóságnál bejelentést tesz, a pert a bejelentés érdemi vizsgálatának elutasításáról, a vizsgálat megszüntetésérõl, az 55. § (1) bekezdés b) pontja szerinti lezárásáról szóló vagy az 58. § (3) bekezdése szerinti értesítés kézhezvételét követõ harminc napon belül lehet megindítani. A perindításra rendelkezésre álló határidõ elmulasztása esetén igazolásnak van helye.

Source: https://magyarkozlony.hu/hivatalos-lapok/5767f3723552f49f9f0274abea2de94f6fc39a3b/dokumentumok/63d4b916e1b8ec6163ced3477692b0a31e9cebf3/letoltes